**ДЕКЛАРАЦИЯ**

**ЗА КОРПОРАТИВНО УПРАВЛЕНИЕ**

**СЪГЛАСНО ЧЛ. 100Н, АЛ. 8 ВЪВ ВРЪЗКА С АЛ. 7, Т. 1 ОТ ЗППЦК**

„Българска фондова борса“ АД (БФБ, Борсата, Дружеството) е публично дружество, лицензирано от Държавната комисия по ценни книжа за извършване на дейност като фондова борса на 09.10.1997 г. и към настоящия момент е единствената действаща фондова борса в страната. Работата на Борсата винаги е била обект на специфични изисквания, свързани с поддържането на високи стандарти и прозрачност. Като водеща институция в постигането на трайна промяна на публичните политики в България, на прозрачността и публичността на капиталовия пазар, Борсата винаги е била сред най-активните пазарни участници по отношение предприемането на различни инициативи свързани с повишаване качеството на корпоративното управление на публичните дружества у нас.

"БФБ“ АД вярва, че повишаването на качеството на корпоративното управление на дружествата у нас е едно от основните условия за увеличаване конкурентоспособността на българските компании и привличането на чуждестранни капитали. Именно с цел повишаване на доверието на националните и международни инвеститори, и на широката публика като цяло към управлението и надзора на публичните дружества у нас, още през 2006 г. Борсата разработи и прие Кодекс на корпоративното управление, чрез който предостави на бизнеса еталон, на база на който да определи състоянието и готовността си по отношение на прилагането на основните общоприети принципи на корпоративно управление.

Успоредно с разработването на своя Кодекс, БФБ се включи и като съинициатор в разработването на мащабен проект с национално значение – създаването на Национален кодекс за корпоративно управление. Националният кодекс на корпоративното управление бе официално представен на обществеността на 10.10.2007 г. Две години по-късно, през септември 2009 г., за да насърчава прилагането на добрите практики по корпоративно управление, залегнали в Кодекса, под патронажа на БФБ и Комисията за финансов надзор бе учредена Националната комисия по корпоративно управление.

През месец октомври 2009 г. „Българска фондова борса“ АД с единодушно решение на Съвета на директорите прие да следва принципите и препоръките на Националния кодекс за корпоративно управление, като с приемането му Борсата затвърди своята водеща роля в областта на корпоративното управление в България и даде пример за своята практическа ангажираност в процеса на повишаване на неговото качество.

БФБ е сред най-активните участници в Националната комисия по корпоративно управление (НККУ). През 2012 година дружеството създаде и публикува интернет страница на Комисията, която безвъзмездно бе прехвърлена на НККУ за ползване.

„Българска фондова борса“ АД подкрепи инициативата за институционализиране на НККУ чрез регистрирането й като юридическо лице с нестопанска цел, като изработи и предприе стъпки по съгласуването с членовете на НККУ на проект на устав и на учредителен договор. С решение от 04.07.2014 г. Софийски градски съд вписа в регистъра на юридическите лица с нестопанска цел Сдружение „Национална комисия за корпоративно управление“.

В продължение на своите усилия за налагане на стандартите за корпоративно управление и като признание за активното си участие в разработването и приемането на Националния кодекс за корпоративно управление, от 25 ноември 2015 година на БФБ АД бе поверено председателството на НККУ за следващия тригодишен мандат.

През април 2016 година бяха приети изменения в Националния кодекс за корпоративно управление във връзка с Принципите на корпоративно управление на Организацията за икономическо сътрудничество и развитие, представени на срещата на финансовите министри и гуверньорите на централни банки на страните от G20 в Турция през септември 2015 година.

През Април 2018 година Националната комисия по корпоративно управление, съвместно с Ernst & Young и няколко международни организации, като EcoDa, BusinessEurope, ACCA и European Issuers, организира 22-та Международна Конференция за Корпоративно Управление. Събитието традиционно се домакинства от държавата, председателстваща Съвета на ЕС и това негово издание бе под надслов Corporate governance towards a new culture for disclosure, transparency and anti-corruption. В него взеха участие над 120 международно признати специалисти в областта, като измежду дискутираните теми бяха корпоративното управление и дружественото право, противодействие на корупцията, спецификите в корпоративното управление на мултинационалните компании .

През Октомври 2018 г. проф. Бистра Боева и Иван Такев – и двамата в качеството си на членове на НККУ взеха участие в кръгла маса на тема Корпоративно управление, държавни предприятия и насоките на ОИСР - българската перспектива, която бе организирана от Университета за Национално и Световно Стопанство и Форумът за Балкански Транспорт и Инфраструктурата. Основната цел на кръглата маса бе да бъде обсъден и начертан механизмът за имплементиране в България на Насоките на Организацията за Икономическо сътрудничество и Развитие (ОИСР) за държавни предприятия, както и в процеса да бъде очертани някои дроби практики на скандинавските и при балтийските държави.

Ръководството на „Българска фондова борса“ АД има дългосрочна стратегия за повишаване прозрачността на дейността на Борсата като публично дружество, с оглед на което непрекъснато повишава информираността чрез интернет страницата си, както и подобрява ефективността на разпространение на регулираната и другата информация.

1. Информация по чл. 100н, ал. 8, т. 1 от Закона за публичното предлагане на ценни книжа

„Българска фондова борса“ АД спазва Националния кодекс за корпоративно управление, приет от Националната комисия за корпоративно управление и одобрен като кодекс за корпоративно управление по чл. 100н, ал. 7, т. 1 във връзка с ал. 8, т. 1 от Закона за публичното предлагане на ценни книжа (ЗППЦК) с Решение № 461-ККУ от 30.06.2016 г., Заместник-председателят на КФН, ръководещ управление "Надзор на инвестиционната дейност"

1. Информация по чл. 100н, ал. 8, т. 2 от ЗППЦК

Председателят на Съвета на директорите не е независим член, доколкото същият е член на управителен орган на лице, което е в договорни взимоотношения с борсата (борсов член). Независимо от това, структурата на съвета на директорите е в съответствие с изискванията на чл. 116а, ал. 2 от ЗППЦК.

Възнаграждението на изпълнителното ръководство, определено в договора за управление няма променлив компонент. В зависимост от постигнатите финансови резултати, Съветът на директорите може да определи допълнителни стимули за изпълнителните членове.

Структурата на СД е в съответствие с чл. 116а, ал. 2 от ЗППЦК, но поради факта, че същият не разграничава независими от изпълнителни членове, възнаграждението на първите не може да бъде определено на база контролни функции и участие в заседания.

В приетата дружествена политика за определяне на възнагражденията на членовете на управителните органи на БФБ не е предвидена възможност за разпределяне на допълнителни стимули на изпълнителните членове на Съвета на директорите на дружеството.

Компанията стриктно спазва най-добрите практики по отношение на разкриването на информация, без това да е формулирано под формата на писмена политика. Всяка промяна в процеса на разкриване на информация бива оторизирана от корпоративното ръководство.

Съветът на директорите е приел правила за дейността си, които обаче не включват етични аспекти от нея. През 2018 г. не са възниквали въпроси от етичен характер между членовете на ръководството, включително и налагащи спазването на определени писмени процедури.

Одитният комитет на борсата , в съответствие с изискванията на Закона за независимия финансов одит, се състои от трима членове: Сирма Илиева Атанасова, Мариана Стефанова Симова и Радослав Атанасов Желязов (Решение по т. 9 от дневния ред), двама от които – независими. Те бяха избрани на Общото събрание на акционерите на „Българска фондова борса“ АД, проведено на 07.04.2017 г. Същото събрание утвърди статута на Одитния комитет на дружеството и прие Правила за работата му (Решение по т. 10 от дневния ред).

Корпоративното ръководство следва стриктни и последователни правила за организирането и провеждането на всяко общо събрание (редовно или извънредно). Поканата за ОСА се изготвя с максимална степен на детайлност и съобразно нормативните изисквания, като се посочват подробно предлаганите проекти за решения и се дава възможност на всеки акционер да се запознае предварително с дневния ред на събранието от момента на нейното обявяване. Писмени процедури за провеждане на ОСА не са изготвени, тъй като нормативната уредба изрично е уредила основните принципи на организация и провеждане на Общото събрание на публично дружество, а конкретните проекти за решения са детайлно изложени в поканата.

Всяка съществена периодична и инцидентна информация се разкрива незабавно. Дейността на дружеството се осъществява изцяло в съответствие с действащата нормативна уредба, включително с приложимото европейско законодателство с директно приложение в местното законодателство. Независимо от горното, корпоративното ръководство ще разработи правила като част от Политиката по управление на качеството и сигурността на информация, съобразно които да се извършва преценка на съществеността на всяка информация, свързана с дружеството, съответно на необходимостта от разкриването й.

Годишните и междинните отчети се изготвят с участието и под контрола на корпоративното ръководство и Одитния комитет, без това да е уредено под формата на вътрешни правила. Предвижда се подобни правила да бъдат разработени и включени като част от Политиката по управление на качеството и сигурността на информация.

До момента дружеството е публикувало единствено информация по отношение на работата със служители, доставчици и клиенти, както и информация за социалната отговорност дружеството. Борсата ще акцентира на разкриването и на нефинансова информация в останалите аспекти от дейността си.

БФБ АД няма разработени собствени правила за отчитане на интересите на заинтересованите лица (борсови членове, емитенти), но при вземане на решения, които пряко или непряко засягат тези лица, се извършват съответните съгласувателни процедури.

Всички промени в дейността на Борсата биват обсъждани предварително със съсловните организации и участниците в капиталовия пазар чрез съответните съгласувателни процедури.

1. Информация по чл. 100н, ал. 8, т. 3 от ЗППЦК:

В „Българска фондова борса“ АД е изградена система за вътрешен контрол, която гарантира ефективното функциониране на системите за отчетност и разкриване на информация. Системата за вътрешен контрол се изгражда и функционира с оглед идентифициране на рисковете, съпътстващи дейността на Дружеството и подпомагане тяхното ефективно управление.

„БФБ“ АД е приела и прилага правила и процедури, регламентиращи ефективното функциониране на системите за отчетност и разкриване на информация от дружеството. В правилата детайлно са описани различните видове информация, създавани и разкривани от дружеството, процесите на вътрешнофирмения документооборот, различните нива на достъп до видовете информация на отговорните лица и сроковете за обработка и управление на информационните потоци. Създадената система за управление на рисковете осигурява ефективното осъществяване на вътрешен контрол при създаването и управлението на всички фирмени документи в т.ч. финансовите отчети и другата регулирана информация, която Дружеството е длъжно да разкрива в съответствие със законовите разпоредби.

Основните видове рискове, относими към дейността на дружеството и политиката по тяхното управление са регламентирани в част VІ - Правила за управление на риска от Правилника за дейността на „БФБ“ АД.

Политиката по управлението на рисковете се прилага интегрирано и съобразно с всички останали политики и принципи, регламентирани във вътрешните актове на „БФБ“ АД. Правилата за управление на риска на Борсата документират мерките и процедурите по установяване, управление и оценка на рисковете, свързани с дейността на Борсата по реда на чл. 168, ал. 1, т. 3 от Закона за пазарите на финансови инструменти.

Подробно описание на рисковете, характерни за дейността на „БФБ“ АД, е представено в т. 4 „Рискови фактори” от регистрационния документ (стр. 12 – 24), представляващ Част І от одобреният от Комисията за финансов надзор Проспект с Решение № 816 – ПД/15.12.2010 г. за допускане на акциите на БФБ до търговия на регулиран пазар. Проспектът може да бъде намерен на интернет страницата на БФБ.

1. Информация по чл. 10, параграф1, букви „в“, „г“, „е“, „з“ и „и“ от директива 2004/25/ЕО на Европейския парламент и съвета от 21 април 2004 относно предложенията за полгъщане, съгласно разпоредбата на чб. 100н, ал. 8, т.4 от ЗППЦК

Участията на Борсата в капитала на други търговски дружества са подробно описани в т. *3.11. Информация за дялови участия на емитента, за основните му инвестиции в страната и чужбина (в ценни книжа, финансови инструменти, нематериални активи и недвижими имоти), както и инвестициите в дялови ценни книжа извън неговата икономическа група и източниците/начините на финансиране* от Доклада за дейността на дружеството за 2018 година, към който настоящата декларация е приложение.

„БФБ“ АД няма акции, които да дават специални права на контрол.

Не са налице ограничения върху правата на глас, като например ограничения върху правата на глас на притежателите на определен процент или брой гласове, крайни срокове за упражняване на правата на глас или системи, посредством които чрез сътрудничество с дружеството финансовите права, предоставени на ценните книжа, са отделени от притежаването на ценните книжа във връзка с акциите, издадени от „Българска фондова борса“ АД.

Правилата за избор на членове на Съвета на директорите на Борсата са уредени в Устава на дружеството. Съгласно чл. 21, т. 4 от Устава на Борсата, назначаването и смяната на членовете се осъществява от Общото събрание на акционерите. Изискванията към лицата са посочени в чл. 158 от Закона за пазарите на финансови инструменти (ЗПФИ). Съгласно разпоредбата на чл. 158, ал. 3 във връзка с чл. 15, ал. 1 от ЗПФИ, промяната в състава на лицата, които са членове на управителните органи на пазарния оператор или имат право да управляват дейността на пазарния оператор, се извършват след предварително одобрение от Заместник-председателя на Комисията, ръководещ Управление „Надзор на инвестиционната дейност“. Съгласно чл. 21, т. 1 от Устава на „БФБ“ АД, внасянето на изменения в учредителния договор са в компетентността на Общото събрание на акционерите.

Правомощията на членовете на Съвета на директорите на Борсата са посочени в чл. 35 от Устава на дружеството. Правата да се емитират или изкупуват обратно акции са в компетентността на Общото събрание на акционерите по чл. 21, т. 2 от Устава на дружеството.

1. Информация по чл. 100н, ал. 8, т. 5 от ЗППЦК

**СЪВЕТ НА ДИРЕКТОРИТЕ**

1. Функции и задължения
   1. Съветът на директорите на „Българска фондова борса“ АД управлява независимо и отговорно Дружеството в съответствие с установените визия, цели, стратегии на компанията и интересите на акционерите.

Членовете на Съвета на директорите дават гаранция за своето управление в размер, определен от Общото събрание на акционерите на равностойността на тримесечното им брутно възнаграждение.

* 1. Съветът на директорите на „Българска фондова борса“ АД установява и контролира стратегическите насоки за развитие на Дружеството.
  2. Съветът на директорите на „Българска фондова борса“ АД е установил и следва политиката на Дружеството в областта на риска. Под контрола на Съвета е изградена и функционира системата за управление на риска и вътрешен одит на Българска фондова борса.
  3. Съветът на директорите на „Българска фондова борса“ АД спазва законовите, нормативните и договорните задължения на Борсата, съобразно приетия Устав на Дружеството и приетите Правила за работа на СД.
  4. Под контрола на Съвета на директорите на „Българска фондова борса“ АД е създадена и функционира финансово-информационната система на Дружеството.
  5. Основно задължение на Съвета на директорите на „Българска фондова борса“ АД е да дава насоки, одобрява и контролира изпълнението на: бизнес плана на Дружеството, сделки от съществен характер, както и други дейности, установени в устройствените му актове.
  6. Съветът на директорите на „Българска фондова борса“ АД е дефинирал и следи за спазването на политиката на Дружеството по отношение на разкриването на информация и връзките с инвеститорите. Предоставя на акционерите изискваната по време и формат от устройствените актове на Дружеството информация.
  7. По време на своя мандат членовете на Съвета на директорите се ръководят в своята дейност от общоприетите принципи за почтеност и управленска и професионална компетентност. Съветът на директорите спазва Етичен кодекс, приет с протокол на СД от ноември 2011 г.
  8. Съветът на директорите на „Българска фондова борса“ АД изготвя годишен доклад за дейността си и с него се отчита пред Общото събрание на акционерите.

1. Избор и освобождаване на членове на Съвета на директорите
   1. Общото събрание на акционерите избира и освобождава членовете на Съвета на директорите на „Българска фондова борса“ АД, съобразно закона и устройствените актове на Дружеството, както и в съответствие с принципите за непрекъснатост и устойчивост на работата на Съвета на директорите*.*
   2. В договорите за възлагане на управлението, сключвани с членовете на Съвета на директорите, се определят техните задължения и задачи, критериите за размера на тяхното възнаграждение, задълженията им за лоялност към Дружеството и основанията за освобождаване.
2. Структура и компетентност
   1. Броят на членовете и структурата на Съвета на директорите са определени в Устава на „Българска фондова борса“ АД.
   2. Съставът на избрания от Общото събрание Съвет на директорите гарантира независимостта и безпристрастността на оценките и действията на неговите членове по отношение функционирането на Дружеството. Броят и качествата на независимите директори гарантират интересите на акционерите.
   3. Съветът на директорите осигурява надлежно разделение на задачите и задълженията между своите членове. Изпълнителното ръководство на „Българска фондова борса“ АД е съставено от независими директори по смисъла на чл. 116а, ал. 2 от ЗППЦК, които участват ефективно в работата на Дружеството в съответствие с интересите и правата на акционерите.

Председателят на Съвета на директорите не е независим член, доколкото той е член на управителен орган на лице, което е в договорни взаимоотношения с борсата (борсов член). Независимо от това, структурата на Съвета на директорите е в съответствие с изискванията на чл. 116а, ал. 2 от ЗППЦК.

* 1. Компетенциите, правата и задълженията на членовете на Съвета на директорите следват изискванията на закона, устройствените актове, правилника за дейността на „Българска фондова борса“ АД и стандартите на добрата професионална и управленска практика.
  2. Членовете на Съвета на директорите на „Българска фондова борса“ АД имат подходящи знания и опит, които изисква заеманата от тях позиция.
  3. След избирането им, новите членове на Съвета на директорите се запознават с основните правни и финансови въпроси, свързани с дейността на Дружеството.
  4. Членовете на Съвета на директорите разполагат с необходимото време за изпълнение на техните задачи и задължения. Уставът на „Българска фондова борса“ АД ограничава броя на дружествата, в които членовете на Съвета на директорите могат да заемат ръководни позиции, до седем.
  5. Изборът на членовете на Съвета на директорите на „Българска фондова борса“ АД става посредством прозрачна процедура, която осигурява освен всичко останало навременна и достатъчна информация за личните и професионалните качества на кандидатите за членове. Броят на последователните мандати на членовете на Съвета на директорите осигурява ефективна работа на Дружеството и спазването на законовите изисквания.
  6. Съгласно Устава на „Българска фондова борса“ АД, членовете на Съвета на директорите могат да бъдат преизбирани без ограничение.

1. Възнаграждение
   1. Размерът и структурата на възнагражденията на членовете на Съвета на директорите са регламентирани в Устава на „Българска фондова борса“ АД, приет от Общото събрание на акционерите на Дружеството.
   2. В съответствие със законовите изисквания и добрата практика на корпоративно управление, размерът и структурата на възнагражденията на членовете на Съвета на директорите на „Българска фондова борса“ АД отчитат:
      1. Задълженията и приноса на всеки един член на Съвета в дейността и резултатите на Дружеството;
      2. Възможността за подбор и задържане на квалифицирани и лоялни членове на Съвета на директорите;
      3. Необходимостта от съответствие на интересите на членовете на Съвета на директорите и дългосрочните интереси на Дружеството.
   3. Възнаграждението на изпълнителното ръководство, определено в договора за управление няма променлив компонент.
      1. Съгласно приетата Политика за определяне на възнагражденията на Съвета на директорите, дружеството не предоставя като допълнително възнаграждение на членове на Съвета на директорите акции, опции върху акции и други подходящи финансови инструменти.
      2. В устройствените актове не е регламентиран редът за осигуряване и използване на допълнителни стимули от членовете на Съвета на директорите. Неизпълнителните членове на Съвета не ползват допълнителни стимули.
   4. Възнагражденията на независимите директори са постоянни и отразяват участието в заседания, изпълнението на техните задачи да контролират действията на изпълнителното ръководство и да участват ефективно в работата на Дружеството.
   5. Разкриването на информация за възнагражденията на членовете на Съвета на директорите на „Българска Фондова Борса“ АД се представя в годишния отчет на Дружеството, в съответствие със законовите норми и устройствените актове на Дружеството. Акционерите имат лесен достъп до информацията за възнагражденията. БФБ публикува своя годишен отчет в интернет портала X3News и на своята интернет страница в под-секция „Отчети на БФБ ” на секция “Връзки с инвеститорите”.
2. Конфликт на интереси
   1. Членовете на Съвета на директорите избягват и не допускат реален или потенциален конфликт на интереси.
   2. Процедурите за избягване и разкриване на конфликти на интереси са регламентирани в Устава на „Българска Фондова Борса“ АД.
   3. Членовете на Съвета на директорите незабавно разкриват конфликти на интереси и осигуряват на акционерите достъп до информация за сделки между Дружеството и членове на Съвета на директорите или свързани с него лица.
   4. Всеки конфликт на интереси в Дружеството се разкрива на Съвета на директорите.
   5. „Българска фондова борса“ АД отчита и се съобразява с практиката, че потенциален конфликт на интереси съществува тогава, когато Дружеството възнамерява да осъществи сделка с юридическо лице, в което:
3. член на Съвета на директорите или свързани (заинтересовани) с него лица имат финансов интерес;
4. член на Съвета е член на Управителен съвет, Надзорен съвет или Съвет на директорите.
5. Комитети
   1. Дейността на Съвета на директорите на Дружеството се подпомага от Одитен комитет.
   2. С решение на Общото събрание на акционерите на „Българска фондова борса“ АД от 07.04.2017 година, на основание чл. 107 от Закона за независимия финансов одит е избран Одитен комитет.
   3. Председател на Одитния комитет е Сирма Илиева Атанасова.

**ОБЩО СЪБРАНИЕ НА АКЦИОНЕРИТЕ**

* 1. Всички акционери на „Българска фондова борса“ АД имат право да участват в Общото събрание на акционерите и да изразяват мнението си.
     1. Акционерите с право на глас имат възможност да упражняват правото си на глас на Общото събрание на Дружеството и чрез представители.
     2. Корпоративното ръководство на „Българска фондова борса“ АД осъществява ефективен контрол, като създават необходимата организация за гласуването на упълномощените лица в съответствие с инструкциите на акционерите или по разрешените от закона начини.
     3. Корпоративното ръководство на „Българска фондова борса“ АД е изготвило правила за организирането и провеждането на редовните и извънредните Общи събрания на акционерите на Дружеството. Те гарантират равнопоставено третиране на всички акционери и правото на всеки от акционерите да изрази мнението си по точките от дневния ред на Общото събрание.
     4. Корпоративното ръководство на „Българска фондова борса“ АД организира процедурите и реда за провеждане на Общото събрание на акционерите по начин, който не затруднява или оскъпява ненужно гласуването.
     5. Корпоративното ръководство на „Българска фондова борса“ АД насърчава участието на акционерите в Общото събрание на акционерите, включително и чрез осигуряване на възможност за дистанционно присъствие чрез технически средства (вкл. интернет) в случаите, когато това е възможно и необходимо и не противоречи на т. 23.2.4. от Националния кодекс за корпоративно управление и когато се създаде нормативен регламент и има надеждна и сигурна техническа възможност.
  2. Всички членове на корпоративното ръководство на „Българска фондова борса“ АД присъстват на общите събрания на акционерите на Дружеството.
  3. Материали за Общото събрание на акционерите
     1. Текстовете в писмените материали, изготвени от „Българска фондова борса“ АД и свързани с дневния ред на Общото събрание са конкретни и ясни и не въвеждат в заблуждение акционерите. Всички предложения относно основни корпоративни събития се представят като отделни точки в дневния ред на Общото събрание, в т.ч. предложението за разпределяне на печалба.
     2. „Българска фондова борса“ АД поддържа на интернет страницата си специална секция за правата на акционерите и участието им в Общото събрание на акционерите.
     3. Корпоративното ръководство на „Българска фондова борса“ АД съдейства на акционерите, овластени от съда за включване на допълнителни въпроси в дневния ред на Общото събрание.
  4. Корпоративното ръководство на „Българска фондова борса“ АД гарантира правото на акционерите да бъдат информирани относно взетите решения на Общото събрание на акционерите.

1. Информация по чл. 100н, ал. 8, т. 6 от ЗППЦК

Борсата не прилага политика на многообразие по отношение на административните, управителните и надзорните органи на дружеството във връзка с аспекти, като възраст, пол или образование и професионален опит.